techiaith/cofnodycynulliad_en-cy huggingface dataset:
English: As a nation, of course, we will always have limited resources - indeed, scarcity, of course, is one of the fundamental principles within economics - so we need to be absolutely clear that we're investing those scarce resources in the right areas, where they're going to have the greatest impact. Can I invite the Cabinet Secretary, as he devises and refines his economic strategy, to look at the research project conducted by a team at Cardiff Metropolitan University, including Professors Brian Morgan, Gerry Holtham and Rob Huggins, who have looked across the world at the different variables that are associated with economic success? There were some surprising results - or maybe not so surprising - which actually showed that one of the most important variables is the level of expenditure on education. Indeed, as Professor Holtham has said in the last few weeks, rather than actually raiding the education budget, as we've done in recent years to actually inflate our conventional economic development budget, maybe we should be doing it in the opposite direction, and responding, for example, to the call from the Organisation for Economic Co-operation and Development in its report, published yesterday, for sustained investment in education - schools, further education and universities - because that is one of the most reliable determinants of future economic success.
Welsh: Fel cenedl, wrth gwrs, bydd ein hadnoddau bob amser yn gyfyngedig - yn wir, mae prinder, wrth gwrs, yn un o egwyddorion sylfaenol economeg - felly mae angen inni fod yn hollol glir ein bod yn buddsoddi'r adnoddau prin hynny yn y mannau cywir lle y cânt yr effaith fwyaf. A gaf fi wahodd Ysgrifennydd y Cabinet, wrth iddo ddyfeisio a mireinio ei strategaeth economaidd, i edrych ar y prosiect ymchwil a gynhaliwyd gan dîm ym Mhrifysgol Metropolitan Caerdydd, sy'n cynnwys yr Athrawon Brian Morgan, Gerry Holtham a Rob Huggins, ac sydd wedi edrych ar y gwahanol newidion sy'n gysylltiedig â llwyddiant economaidd ledled y byd? Roedd rhai canlyniadau'n peri syndod - neu ddim gymaint â hynny o syndod, efallai - ac yn dangos mai un o'r newidion pwysicaf yw lefel y gwariant ar addysg. Yn wir, fel y dywedodd yr Athro Holtham yn ystod yr wythnosau diwethaf, yn hytrach nag ysbeilio'r gyllideb addysg, fel y gwnaethom dros y blynyddoedd diwethaf, er mwyn cynyddu ein cyllideb ddatblygu economaidd gonfensiynol mewn gwirionedd, efallai y dylem fod yn gwneud i'r gwrthwyneb, gan ymateb, er enghraifft, i'r alwad yn adroddiad y Sefydliad ar gyfer Cydweithrediad a Datblygiad Economaidd, a gyhoeddwyd ddoe, am fuddsoddiad parhaus mewn addysg - ysgolion, addysg bellach a phrifysgolion - gan mai dyna un o'r penderfynyddion mwyaf dibynadwy mewn perthynas â llwyddiant economaidd yn y dyfodol.
English: I think the Member is right, and I'd also add that there is great importance that's attached to early years education as well, and I think it's absolutely essential that children get the best possible start in life, and for that reason I think it's also right that we have a very ambitious childcare pledge and that we continue to invest in early education. What we've been able to ascertain from all of the available data is that in terms of the gross value added gap between Wales and the rest of the UK, the vast majority of that gap can be determined by productivity deficits, and the difference in productivity, in turn, is largely owing to factors such as skills gaps. It's essential, therefore, that we invest in the right area of skills training to make sure that every individual looking to get into the workplace is equipped with the right type of skills. I think it's also essential that we don't just educate and skill people generally, but that we actually equip people with those skills that are aligned with their intrinsic interests and with their intrinsic abilities, so that they can secure a long career in the workplace of their choice.
Welsh: Credaf fod yr Aelod yn gywir, a hoffwn ychwanegu bod addysg y blynyddoedd cynnar yn hynod o bwysig hefyd, a chredaf ei bod yn gwbl hanfodol fod plant yn cael y dechrau gorau posibl mewn bywyd, ac oherwydd hynny credaf ei bod hefyd yn iawn fod gennym addewid gofal plant uchelgeisiol iawn, a'n bod yn parhau i fuddsoddi mewn addysg gynnar. O'r holl ddata sydd ar gael, rydym wedi gallu canfod, o ran y bwlch rhwng Cymru a gweddill y DU mewn perthynas â gwerth ychwanegol gros, mai diffyg cynhyrchiant sy'n gyfrifol am y rhan helaeth o'r bwlch hwnnw, a bod y gwahaniaeth mewn cynhyrchiant yn ei dro yn deillio i raddau helaeth o ffactorau megis bylchau sgiliau. Mae'n hanfodol, felly, ein bod yn buddsoddi mewn hyfforddiant sgiliau yn y meysydd iawn er mwyn sicrhau bod pob unigolyn sy'n awyddus i gychwyn yn y gweithle yn meddu ar sgiliau o'r math cywir. Credaf hefyd fod yn rhaid inni wneud mwy nag addysgu pobl yn gyffredinol a rhoi sgiliau cyffredinol iddynt, ond ein bod yn arfogi pobl â'r sgiliau sy'n gydnaws â'u diddordebau a'u galluoedd cynhenid, fel y gallant sicrhau gyrfa hir mewn gweithle o'u dewis.
English: The other variable identified as part of this study of global economic competitiveness is the level of business innovation - research and development. Over a year ago, his predecessor commissioned a second-stage report on creating a dedicated national innovation body for Wales, to drive up our level of R&D, both in the private sector and in higher education. Can he report on some progress on the establishment of that body, and can he also respond to some information that I've had that suggests that the full-time director of innovation, which was there leading the Welsh Government's efforts in this area, and former director of the Confederation of British Industry, has been moved out of that post into a post as director of sport, and we don't, any more, have a full-time director of innovation, which surely has to be concerning, given its importance to our economic strategy? And finally, an innovation that we are looking forward to in the Heads of the Valleys: the Circuit of Wales programme - can he confirm that it is his intention, provided all the information is provided in time to him, to make an announcement before purdah? Surely the people of Blaenau Gwent deserve to know that before the May elections.
Welsh: Y newidyn arall a nodwyd yn rhan o'r astudiaeth hon o gystadleurwydd economaidd byd-eang yw lefel arloesedd busnes - ymchwil a datblygu. Dros flwyddyn yn ôl, comisiynodd ei ragflaenydd adroddiad ail gam ar greu corff arloesi cenedlaethol penodol i Gymru, i godi lefel ein hymchwil a datblygu, yn y sector preifat ac mewn addysg uwch. A all roi rhywfaint o wybodaeth ynglŷn â'r cynnydd mewn perthynas â sefydlu'r corff hwnnw, a hefyd, a all ymateb i wybodaeth a gefais sy'n awgrymu bod y cyfarwyddwr arloesi amser llawn a fu'n arwain ymdrechion Llywodraeth Cymru yn y maes hwn, cyn-gyfarwyddwyr Cydffederasiwn Diwydiant Prydain, wedi cael ei symud o'r swydd honno i swydd fel cyfarwyddwr chwaraeon, ac nad oes cyfarwyddwr arloesi amser llawn gennym bellach, sy'n sicr yn achos pryder o ystyried ei bwysigrwydd i'n strategaeth economaidd? Ac yn olaf, arloesedd yr ydym yn edrych ymlaen ato ym Mlaenau'r Cymoedd: rhaglen Cylchffordd Cymru - a all gadarnhau ei fod, cyn belled â bod yr holl wybodaeth yn cael ei darparu iddo mewn pryd, yn bwriadu gwneud cyhoeddiad cyn dechrau purdah? 'Does bosibl nad yw pobl Blaenau Gwent yn haeddu gwybod hynny cyn etholiadau mis Mai.
English: Diolch, Lywydd. Cabinet Secretary, this morning the Economy and Infrastructure Committee considered the strategy of the Welsh Government's proposal to deliver the borders franchise and the metro project. We note that the Welsh Government has adopted the integrated contract approach, meaning, of course, that the rail franchisee - whoever that might be - and the chosen infrastructure company will have to work very closely together. Could the Cabinet Secretary indicate if he is aware of any discussions between those bidding for the franchise and those engaged in the tender process for the infrastructure to establish some compatibility?
Welsh: Diolch, Lywydd. Ysgrifennydd y Cabinet, y bore yma, bu'r Pwyllgor Economi a Seilwaith yn ystyried strategaeth cynnig Llywodraeth Cymru i gyflenwi masnachfraint y gororau a'r prosiect metro. Nodwn fod Llywodraeth Cymru wedi mabwysiadu dull contract integredig, sy'n golygu, wrth gwrs, y bydd yn rhaid i ddeiliad masnachfraint y rheilffyrdd - pwy bynnag y bo - gydweithio'n agos iawn â'r cwmni seilwaith a ddewisir. A all Ysgrifennydd y Cabinet ddweud a yw'n ymwybodol o unrhyw drafodaethau rhwng y rhai sy'n ymgeisio am y fasnachfraint a'r rhai sy'n cymryd rhan yn y broses dendro ar gyfer y seilwaith er mwyn sefydlu rhywfaint o gydweddoldeb?
English: We're encouraging all of the bidders to engage as widely as possible with current stakeholders and potential stakeholders in the future to ensure that investment in the new franchise and in the metro is maximised and that that investment is channelled in the right way to make sure that services are as efficient and as modern as possible.
Welsh: Rydym yn annog pob un o'r ymgeiswyr i ymgysylltu cymaint â phosibl gyda'r rhanddeiliaid presennol a rhanddeiliaid posibl yn y dyfodol i sicrhau'r buddsoddiad mwyaf posibl yn y fasnachfraint newydd ac yn y metro, a bod y buddsoddiad yn cael ei sianelu yn y ffordd iawn er mwyn sicrhau bod y gwasanaethau mor effeithlon ac mor fodern â phosibl.
English: Does the Cabinet Secretary not agree with me that it is vital that the two parties have an effective working relationship if the whole project is to be delivered on time and on budget?
Welsh: Onid yw Ysgrifennydd y Cabinet yn cytuno â mi fod cael perthynas waith effeithiol rhwng y ddau barti yn hanfodol er mwyn cyflenwi'r prosiect ar amser ac o fewn y gyllideb?
English: Yes, I would agree with the Member. That is absolutely essential. We wish to see a strong relationship developed between those who are responsible for the tracks and those who are responsible for the vehicles that run along them. I think what the Secretary of State for Transport recently announced about bringing together in some form Network Rail and rail operators is very interesting. Of course, what we're proposing in Wales, to some extent, is similar, but instead of privatising the entire system, we will actually be bringing it closer to public ownership.
Welsh: Ydw, rwy'n cytuno â'r Aelod. Mae hynny'n gwbl hanfodol. Dymunwn weld perthynas gref yn cael ei datblygu rhwng y rhai sy'n gyfrifol am y traciau a'r rhai sy'n gyfrifol am y cerbydau sy'n rhedeg arnynt. Credaf fod yr hyn a gyhoeddodd yr Ysgrifennydd Gwladol dros Drafnidiaeth yn ddiweddar ynglŷn â dod â Network Rail a gweithredwyr rheilffyrdd at ei gilydd mewn rhyw ffordd yn ddiddorol iawn. Wrth gwrs, mae'r hyn a argymhellir gennym yng Nghymru yn debyg i raddau, ond yn hytrach na phreifateiddio'r holl system, byddwn yn dod â hi'n nes, mewn gwirionedd, at berchnogaeth gyhoeddus.
English: I have written to the UK Government expressing concern at the lack of prior consultation from the UK Government regarding the Department for Work and Pensions's estate rationalisation, and confirming our commitment to work with the UK Government to seek alternative offices.
Welsh: Rwyf wedi ysgrifennu at Lywodraeth y DU yn mynegi fy mhryderon ynglŷn â'r diffyg ymgynghori ymlaen llaw gan Lywodraeth y DU mewn perthynas â gwaith rhesymoli ystadau'r Adran Gwaith a Phensiynau, ac yn cadarnhau ein hymrwymiad i weithio gyda Llywodraeth y DU i ddod o hyd i swyddfeydd eraill.
English: I thank the Minister for that response. I am extremely concerned about the plans for 1,000 DWP jobs leaving different parts of Wales and being concentrated in or near to Cardiff North. Could the Minister tell the Chamber what the plans are for the DWP jobs that are currently based in Cardiff North and what she can do to bring home to the Ministers in Westminster the folly of concentrating everything in or near Cardiff and moving jobs from areas where every job counts?
Welsh: Diolch i'r Gweinidog am ei hymateb. Rwy'n bryderus iawn ynglŷn â'r cynlluniau i symud 1,000 o swyddi'r Adran Gwaith a Phensiynau o wahanol rannau o Gymru a'u crynhoi yng Ngogledd Caerdydd neu'r cyffiniau. A all y Gweinidog ddweud wrth y Siambr beth yw'r cynlluniau ar gyfer swyddi'r Adran Gwaith a Phensiynau sydd wedi'u lleoli yng Ngogledd Caerdydd ar hyn o bryd, a beth y gall ei wneud i argyhoeddi Gweinidogion yn San Steffan ynglŷn â ffolineb lleoli popeth yng Nghaerdydd neu'r cyffiniau a symud swyddi o ardaloedd lle y mae pob swydd yn cyfrif?
English: Well, the Department for Work and Pensions, of course, is stating constantly that there should be no job losses for staff resulting from the future review of the estate, and they are currently recruiting more work coaches. There is a consultation process ongoing at the offices and we know that that consultation also looks at options for relocation. However, we are very concerned at what the proposals might bring. A lot of the redeployment opportunities in Cardiff North or Pembroke Dock, for example, seem to be illogical and impractical. They threaten to leave staff and communities much worse off and we are urging the UK Government to think again and to work with us to make sure that staff are relocated, if necessary, to the best places to continue the serve the communities that they live and work within.
Welsh: Wel, mae'r Adran Gwaith a Phensiynau yn dweud yn gyson na ddylai unrhyw staff golli swyddi o ganlyniad i adolygu'r ystad ar gyfer y dyfodol, ac ar hyn o bryd maent yn recriwtio mwy o hyfforddwyr gwaith. Mae proses ymgynghori barhaus ar y gweill yn y swyddfeydd a gwyddom fod yr ymgynghoriad hwnnw yn edrych hefyd ar opsiynau ar gyfer adleoli. Fodd bynnag, rydym yn bryderus iawn ynglŷn â beth a allai ddeillio o'r cynigion. Mae llawer o'r cyfleoedd adleoli yng Ngogledd Caerdydd neu yn Noc Penfro, er enghraifft, yn ymddangos yn afresymegol ac yn anymarferol. Maent yn bygwth gadael staff a chymunedau yn waeth eu byd o lawer, ac rydym yn annog Llywodraeth y DU i ailfeddwl ac i weithio gyda ni i sicrhau bod staff yn cael eu hadleoli, os oes angen, yn y lleoedd gorau er mwyn iddynt allu parhau i wasanaethu'r cymunedau y maent yn byw ac yn gweithio ynddynt.
English: I'm particularly concerned, of course, in my region at the proposal in Llanelli, which will take out a significant number of workers from the town centre who really need support. But there are wider questions around the way that this process has been undertaken by the UK Government, and I'd like to raise two issues with the Government that I think impact on devolved aspects as well. I was pleased to meet with Public and Commercial Services Union representatives today and I think other Assembly Members have also. They raised with me these two important things: one is that no equality assessment has been done of the impact on the workforce of these moves. For example, a lot of the workers in Llanelli are female, are older, have caring responsibilities and certainly can't go to Pembroke Dock and would find it difficult to travel by public transport even to Swansea or Cardiff. I think that needs to be taken into account, and I'd like the Welsh Government to urge the UK Government to take a proper equalities assessment, including the workforce and the Welsh language. The second thing, which the Minister has just mentioned, is co-location. The question is that co-location may take place with devolved public authorities in Wales - are they suitable co-location places? In particular, I'm thinking of the kind of clientele who needs a safe and secure place to be dealt with in a confidential manner.
Welsh: Rwy'n arbennig o bryderus, wrth gwrs, ynglŷn â'r cynnig yn fy rhanbarth i yn Llanelli, a fydd yn mynd â nifer sylweddol o weithwyr o ganol y dref sydd angen cymorth o ddifrif. Ond mae yna gwestiynau ehangach ynglŷn â'r ffordd y mae Llywodraeth y DU wedi cyflawni'r broses hon, a hoffwn ddwyn dau fater i sylw'r Llywodraeth, materion y credaf eu bod yn effeithio ar agweddau datganoledig yn ogystal. Roeddwn yn falch iawn o gyfarfod â chynrychiolwyr Undeb y Gwasanaethau Cyhoeddus a Masnachol heddiw, a chredaf fod Aelodau Cynulliad eraill wedi gwneud hynny hefyd. Daethant â dau beth pwysig i fy sylw: yn gyntaf, na wnaed unrhyw asesiad cydraddoldeb o effaith y symudiadau hyn ar y gweithlu. Er enghraifft, mae llawer o'r gweithwyr yn Llanelli yn fenywod, yn hŷn, a chyfrifoldebau gofalu ganddynt ac yn sicr ni allant fynd i Ddoc Penfro a byddent yn ei chael hi'n anodd teithio ar drafnidiaeth gyhoeddus i Abertawe neu Gaerdydd hyd yn oed. Credaf y dylid ystyried hynny, a hoffwn pe bai Llywodraeth Cymru yn annog Llywodraeth y DU i gynnal asesiad cydraddoldeb priodol, gan gynnwys y gweithlu a'r iaith Gymraeg. Yr ail beth, sydd newydd ei grybwyll gan y Gweinidog, yw cyd-leoli. Y cwestiwn yw y gall cyd-leoli ddigwydd gydag awdurdodau cyhoeddus datganoledig yng Nghymru - a ydynt yn lleoedd addas ar gyfer cyd-leoli? Yn benodol, rwy'n meddwl am y math o gwsmeriaid sydd angen lle diogel a saff i allu ymdrin â hwy mewn modd cyfrinachol.
English: The Member makes two very good points. I'm more than happy to write again on the equality point. I would just like to reiterate that it isn't devolved to us, obviously; we have sought to make sure that the DWP is aware that we're happy to work with them on co-location - correct co-location - with many of the Welsh Government services as well as other non-devolved services. I'm happy to do that publicly again; I've already written to that effect. We stand ready, of course, if people do find themselves made redundant, to assist with our ReAct programmes and all of the other programmes, as we always do, to help affected staff. But I share the Member's concern and the concern of Julie Morgan that these proposals are driven by estate management and not by community-focused opportunities. The UK Government has a wider duty to the people of Wales than just to manage its estate in a property-efficient way, and to take into account the wider implications of its investment decisions in its estate on the communities of Wales. We have urged them to do that and I'm very happy to do so again.
Welsh: Mae'r Aelod yn gwneud dau bwynt da iawn. Rwy'n fwy na pharod i ysgrifennu eto ynglŷn â mater cydraddoldeb. Hoffwn ailadrodd nad yw wedi'i ddatganoli i ni, yn amlwg; rydym wedi ceisio sicrhau bod yr Adran Gwaith a Phensiynau yn ymwybodol ein bod yn hapus i weithio gyda hwy ar gyd-leoli - cyd-leoli cywir - gyda llawer o wasanaethau Llywodraeth Cymru yn ogystal â gwasanaethau eraill nad ydynt wedi'u datganoli. Rwy'n fwy na pharod i wneud hynny'n gyhoeddus eto; rwyf eisoes wedi ysgrifennu parthed hynny. Os yw pobl yn cael eu diswyddo, rydym yn barod, wrth gwrs, i'w cynorthwyo gyda'n rhaglenni ReAct a'r holl raglenni eraill, fel yr ydym yn ei wneud bob amser, er mwyn helpu staff yr effeithir arnynt. Ond rwy'n rhannu pryder yr Aelod a phryder Julie Morgan fod y cynigion hyn yn cael eu llywio gan waith rheoli ystadau yn hytrach na chyfleoedd sy'n canolbwyntio ar y gymuned. Mae gan Lywodraeth y DU ddyletswydd ehangach i bobl Cymru na rheoli ei hystad mewn ffordd effeithlon o safbwynt eiddo, a dylai ystyried goblygiadau ehangach ei phenderfyniadau buddsoddi yn ei hystad ar gymunedau Cymru. Rydym wedi eu hannog i wneud hynny ac rwy'n fwy na pharod i wneud hynny eto.
English: Minister, the MP for Llanelli, Nia Griffith, and I recently held a packed public meeting in Llanelli with the affected workers - an overwhelming majority of which were women - where there was strong support for the idea of co-locating with other public services in the town. To be fair to Carmarthenshire County Council, they've done everything they can to make options available to discuss with the DWP. Workers themselves emphasise that they estimate that they spend at least £0.5 million a year in the town centre in the local economy, which would be a devastating blow were that to be lost. This week, Nia Griffith had a letter from Damian Hinds, the Minister for employment in the UK Government, who said that they have more estate capacity than is needed, and they're therefore not in a position to discuss renting space from Carmarthenshire County Council. At the same time, he said that this was still subject to consultation, but it does seem that the UK Government have made up their minds. Would the Minister urge the First Minister to get in touch with the Prime Minister about this, because it is she who said that, post Brexit, the Government is committed to spreading wealth across the UK and this move would fly in the face of that?
Welsh: Weinidog, gyda'r AS dros Lanelli, Nia Griffith, cynhaliais gyfarfod cyhoeddus gorlawn yn ddiweddar â'r gweithwyr yr effeithir arnynt yn Llanelli - gyda'r mwyafrif llethol ohonynt yn fenywod - ac roedd cryn gefnogaeth yno i'r syniad o gyd-leoli â gwasanaethau cyhoeddus eraill yn y dref. A bod yn deg â Chyngor Sir Caerfyrddin, maent wedi gwneud popeth yn eu gallu i sicrhau bod opsiynau ar gael i'w trafod gyda'r Adran Gwaith a Phensiynau. Mae'r gweithwyr eu hunain yn pwysleisio eu bod yn amcangyfrif eu bod yn gwario o leiaf £0.5 miliwn y flwyddyn yn yr economi leol yng nghanol y dref, a byddai'n gryn ergyd pe collid hynny. Yr wythnos hon, cafodd Nia Griffith lythyr gan Damian Hinds, Gweinidog cyflogaeth Llywodraeth y DU, a ddywedodd fod ganddynt fwy o gapasiti yn yr ystad nag sydd ei angen, ac nad ydynt mewn sefyllfa felly i ystyried rhentu gofod gan Gyngor Sir Caerfyrddin. Ar yr un pryd, dywedodd fod hyn yn dal i fod yn destun ymgynghoriad, ond ymddengys bod Llywodraeth y DU wedi gwneud eu penderfyniad. A wnaiff y Gweinidog annog y Prif Weinidog i gysylltu â Phrif Weinidog y DU ynglŷn â hyn, gan mai hi yw'r un a ddywedodd fod y Llywodraeth wedi ymrwymo i ledaenu cyfoeth i bob rhan o'r DU ar ôl Brexit, a byddai hyn yn mynd yn groes i hynny?
English: Yes, I'm very happy to approach the FM to do that. I'm happy to write again myself as well to make those points again. I do think they're very important points. As Members will know in this Chamber, we are developing our employability plan. Many of the functions of an employability plan coincide with the functions of the DWP, and we have been talking to them about co-location of services. It need not necessarily involve a rental situation; there are other ways of doing this. We are very anxious that those are constructive conversations that are based on the need for services in a particular area and not on the need for a particular estate strategy. I think it's very short-sighted indeed to plan services very badly needed in communities around an estates policy, and not around a community and public service focus. And I'm very happy to make those points again, and I will do so in due course.
Welsh: Gwnaf, rwy'n fwy na pharod i ofyn i'r Prif Weinidog wneud hynny. Rwy'n hapus i ysgrifennu i wneud y pwyntiau hyn fy hun eto. Credaf eu bod yn bwyntiau pwysig iawn. Fel y gŵyr yr Aelodau yn y Siambr hon, rydym yn datblygu ein cynllun cyflogadwyedd. Mae llawer o swyddogaethau'r cynllun cyflogadwyedd yn cyd-daro â swyddogaethau'r Adran Gwaith a Phensiynau, ac rydym wedi bod yn siarad â hwy ynglŷn â chyd-leoli gwasanaethau. Nid yw hynny o reidrwydd yn golygu rhentu; mae yna ffyrdd eraill o wneud hyn. Rydym yn awyddus iawn i'r sgyrsiau hynny fod yn adeiladol ac yn seiliedig ar yr angen am wasanaethau mewn ardal benodol, yn hytrach na'r angen am strategaeth ystadau benodol. Credaf y byddai'n annoeth iawn cynllunio gwasanaethau y mae cymaint o'u hangen ar gymunedau ar sail polisi ystadau yn hytrach nag ar sail ffocws ar gymuned a gwasanaeth cyhoeddus. Ac rwy'n hapus iawn i wneud y pwyntiau hynny eto, a byddaf yn gwneud hynny maes o law.
English: We monitor progress across a range of indicators, including the relative income measure of poverty, and indicators for employment, for education, skills, and also for health. These reflect the cross-cutting nature of our approach to prosperity for all.
Welsh: Rydym yn monitro cynnydd ar draws ystod o ddangosyddion, gan gynnwys y mesur incwm cymharol ar gyfer tlodi, a dangosyddion ar gyfer cyflogaeth, addysg, sgiliau ac iechyd. Mae'r rhain yn adlewyrchu natur drawsbynciol ein hymagwedd tuag at sicrhau ffyniant i bawb.